CELEX: 62014TN0049
Language: et
Date: 2014-01-17 00:00:00
Title: Kohtuasi T-49/14: 17. jaanuaril 2014 esitatud hagi – Zentralverband des Deutschen Bäckerhandwerks versus komisjon

14.4.2014   
            
            
               ET
            
            
               Euroopa Liidu Teataja
            
            
               C 112/46
            
         17. jaanuaril 2014 esitatud hagi – Zentralverband des Deutschen Bäckerhandwerks versus komisjon
   (Kohtuasi T-49/14)
   2014/C 112/59
   Kohtumenetluse keel: saksa
   
      Pooled
   
   
      Hageja: Zentralverband des Deutschen Bäckerhandwerks e.V. (Berliin, Saksamaa) (esindajad: advokaadid I. Jung, M. Teworte-Vey, A. Renvert ja J. Saatkamp)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 14. novembri 2013. aasta rakendusotsus, millega lükatakse tagasi taotlus tühistada Euroopa Parlamendi ja nõukogu määrusega (EL) nr 1151/2012 ette nähtud kaitstud päritolunimetuste ja kaitstud geograafiliste tähiste registris registreeritud nimetus [Kołocz śląski/kołacz śląski (KGT)] (teatavaks tehtud numbri C(2013) 7626 all).
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimene väide, et tegemist on väära õigusliku alusega
               
                           —
                        
                        
                           Hageja väidab, et õigusnormi rikkudes võttis kostja vaidlustatud otsuses aluseks selle otsuse tegemise ajal kehtinud määruse (EL) nr 1151/2012 (1) uue redaktsiooni, selle asemel et lähtuda hageja taotluse esitamise ajal kehtinud vana määruse (EÜ) nr 510/2006 (2) redaktsioon. Seetõttu rikkus kostja tempus regit actum põhimõtet.
                        
                     
                           —
                        
                        
                           Hageja väidab lisaks, et registreerimise tühistamise taotlus oli määruse nr 510/2006 kohaselt vastuvõetav ja põhjendatud. Ta juhib sellega seoses tähelepanu eelkõige sellele, et eksisteerivad kaks tühistamisalust (vaidlusalune nimetus on üldnimetus määruse nr 510/2006 artikli 3 lõike 1 tähenduses; Sileesia geograafiline ala on registreerimise spetsifikaadis vääralt piiritletud) määruse nr 510/2006 artikli 12 lõike 2 tähenduses ning et selle sätte teistsugune tõlgendus ja kohaldamine rikub Saksamaa Liitvabariigi pagariettevõtjate põhiõigusi.
                        
                     
         
               2.
            
            
               Teine väide, et rikutud on määrust nr 1151/2012
               
                           —
                        
                        
                           Hageja väidab, et taotlus oleks vastuvõetav ja põhjendatud isegi siis, kui hinnata seda määrus nr 1151/2012 alusel.
                        
                     
         
      (1)  Euroopa Parlamendi ja nõukogu 21. novembri 2012. aasta määrus (EL) nr 1151/2012 põllumajandustoodete ja toidu kvaliteedikavade kohta (ELT L 343, lk 1).
   
      (2)  Nõukogu 20. märtsi 2006. aasta määrus (EÜ) nr 510/2006 põllumajandustoodete ja toidu geograafiliste tähiste ja päritolunimetuste kaitse kohta (ELT L 93 , lk 12).